stanford-oval/wikipedia huggingface dataset:
Salut d'Amour

หน้าปกชีทมิวสิก ฉบับพิมพ์ครั้งแรก
Salut d'Amour, Op. 12 (เยอรมัน: Liebesgruss, อังกฤษ: Love’s Greeting) เป็นผลงานดนตรีสำหรับบรรเลงด้วยไวโอลินและเปียโน ผลงานประพันธ์ของเอ็ดเวิร์ด เอลการ์ ในปี ค.ศ. 1888
เอลการ์ประพันธ์ผลงานชิ้นนี้สำหรับประกอบโคลงภาษาอังกฤษชื่อ "The Wind at Dawn" ซึ่งแคโรไลน์ อลิซ โรเบิร์ตส คู่หมั้นของเขาแต่งไว้ตั้งแต่ปี ค.ศ. 1880 ก่อนที่คนทั้งสองจะได้รู้จักกัน เอลการ์ตั้งชื่อผลงานนี้เป็นภาษาเยอรมันว่า "Liebesgruss" เนื่องจากแคโรไลน์ อลิซ เชี่ยวชาญภาษาเยอรมัน และเขียนคำอุทิศเป็นภาษาฝรั่งเศส ชื่อว่า "à Carice" นำมาจากชื่อย่อ Caroline Alice ต่อมาเมื่อทั้งคู่แต่งงานกัน ก็ได้ตั้งชื่อบุตรสาวว่า "Carice"
เอลการ์ตีพิมพ์ชีทมิวสิกจำหน่ายครั้งแรกในปี ค.ศ. 1889 โดยผู้จัดพิมพ์ได้เปลี่ยนชื่อผลงานเป็นภาษาฝรั่งเศส Salut d'Amour และมีข้อความกำกับไว้ว่า Liebesgruss ทั้งนี้เพื่อให้แผ่นโน้ตดนตรีสามารถวางขายได้ในหลายประเทศในยุโรป โดยตีพิมพ์ทั้งแบบบรรเลงเดี่ยวเปียโน, บรรเลงคู่ไวโอลินกับเปียโน, บรรเลงคู่เชลโลกับเปียโน และสำหรับวงออร์เคสตรา ผลงานชิ้นนี้ออกบรรเลงครั้งแรกเมื่อวันที่ 11 พฤศจิกายน ค.ศ. 1889 ที่วังแก้ว ลอนดอน ประเทศอังกฤษ
แหล่งข้อมูลอื่น

โน้ตเพลงเสรีของ Salut d'amour, Op.12 ที่โครงการห้องสมุดดนตรีนานาชาติ (IMSLP)
กฎหมายอาญา มาตรา 175 (เยอรมนี)

กฎหมายอาญา มาตรา 175 (เยอรมัน: § 175 Strafgesetzbuch) เป็นบทบัญญัติในประมวลกฎหมายอาญาเยอรมัน ซึ่งกำหนดให้ความสัมพันธ์ทางเพศระหว่างชาย–ชายถือเป็นอาชญากรรม เริ่มบังคับใช้เมื่อ 15 พฤษภาคม 1871 ในสมัยสมาพันธรัฐเยอรมันเหนือ ซึ่งหลังจากนั้นเพียงหนึ่งปี ก็กลายเป็นกฎหมายที่บังคับใช้ทั่วจักรวรรดิเยอรมัน และถูกบังคับใช้ต่อเนื่องยาวนาน (ยกเว้นในเยอรมนีตะวันออก) จนกระทั่งถูกยกเลิกอย่างสมบูรณ์เมื่อ 10 มีนาคม 1994 ซึ่งตลอดช่วงเวลาการบังคับใช้ดังกล่าว มีผู้ชายกว่า 140,000 คนที่ถูกนำตัวขึ้นพิจารณาคดีในความผิดข้อนี้
บทบัญญัติที่ตราขึ้นในปี 1871 มีดังนี้: "มาตรา 175 การร่วมประเวณีผิดธรรมชาติซึ่งกระทำระหว่างบุคคลเพศชาย หรือระหว่างคนกับสัตว์ ต้องระวางโทษจำคุก พร้อมสามารถเพิ่มโทษให้เสียสิทธิพลเมือง" ต่อมาในปี 1935 รัฐบาลนาซีเยอรมันแก้ไขให้เพิ่มโทษจากจำคุกไม่เกินหกเดือน เป็นจำคุกไม่เกินห้าปี
ภายหลังสงครามโลกครั้งที่สอง เยอรมนีตะวันตกและเยอรมนีตะวันออกก็ยังคงใช้ประมวลกฎหมายอาญาที่มีอยู่เดิม ในปี 1950 ศาลอุทธรณ์เบอร์ลินตะวันออกตัดสินว่ากฎหมายอาญามาตรา 175 ที่จะบังคับใช้ในเยอรมนีตะวันออกจะเป็นฉบับก่อนการแก้ไขในปี 1935 ถึงแม้เยอรมนีตะวันออกยังคงการบังคับใช้มาตรานี้ แต่ในทางปฏิบัติก็แทบไม่มีการจับกุมและดำเนินคดี ด้วยเหตุนี้ในปี 1957 เมื่อมีการทบทวนประมวลกฎหมายอาญา จึงได้ข้อสรุปว่าความผิดตามมาตรา 175 ไม่เป็นภัยต่อลัทธิสังคมนิยม ส่งผลให้เยอรมนีตะวันออกทำการยกเลิกมาตราดังกล่าว และถึงขนาดยอมรับการเป็นเกย์อย่างเปิดเผยในกองทัพ
อีกด้านหนึ่งในประเทศเยอรมนีตะวันตก มีการร้องต่อศาลรัฐธรรมนูญ ในปี 1957 ขอให้ยกเลิกมาตรา 175 ฉบับปี 1935 แต่ก็ถูกยกคำร้อง ท้ายที่สุด มาตรา 175 ฉบับของนาซีก็ยังคงบังคับใช้ต่อไปในเยอรมนีตะวันตก (ส่งผลให้คู่เกย์จำนวนไม่น้อยตัดสินใจหนีไปเยอรมนีตะวันออก) มีผู้ชายกว่าหนึ่งแสนคนที่ถูกดำเนินคดีระหว่างปี 1945 ถึง 1969 และมีราวห้าหมื่นคนที่ถูกพิพากษาลงโทษ ผู้ต้องหาหลายคนตัดสินใจฆ่าตัวตาย
มาตรานี้ถูกยกเลิกอย่างสมบูรณ์ในปี 1994 เป็นเวลาสี่ปีภายหลังการรวมประเทศเยอรมนี ต่อมาในปี 2002 รัฐบาลเยอรมันออกแถลงการณ์ขอโทษกลุ่มรักร่วมเพศอย่างเป็นทางการ ศาลาศาลสหพันธ์พิพากษาให้กลับคำพิพากษาลงโทษในมาตรา 175 ส่งผลให้บรรดาอดีตนักโทษในความผิดนี้ได้รับค่าชดเชยจากรัฐบาลเยอรมัน
กราฟแสดงจำนวนผู้ต้องหา

1902-1918 (จักรวรรดิเยอรมัน)
1919-1933 (สาธารณรัฐไวมาร์)
1933-1941 (นาซีเยอรมนี)
1950-1987 (เยอรมนีตะวันตก)
โซรูเดชอแฮนชอฮีเยอีรอน

| --- | --- |
سرود شاهنشاهی ایران

เพลงชาติของ อิหร่าน
เนื้อร้อง: Mohamad Haschim Afsar, 1933
ทำนอง: Davood Najmi Moghaddam, 1933
รับไปใช้: 1933; 91 ปีที่แล้ว (1933)
เลิกใช้: กุมภาพันธ์ 1979; 45 ปีที่แล้ว (1979-02)
ถัดไป: "พอแยนเดบอดออีรอน" (ในฐานะเพลงชาติ)

ตัวอย่างเสียง
โซรูเดชอแฮนชอฮีเยอีรอน (บรรเลง)ไฟล์ ช่วยเหลือ
 
โซรูเดชอแฮนชอฮีเยอีรอน (เปอร์เซีย: سرود شاهنشاهی ایران) หรืออีกชื่อว่า "ขอพระองค์ทรงพระเจริญ" (شاهنشه ما زنده بادا) เป็นเพลงสรรเสริญพระบารมีของราชวงศ์ปาห์ลาวีตั้งแต่ ค.ศ. 1933 จนถูกยกเลิกหลังการปฏิวัติอิสลามอิหร่านใน ค.ศ. 1979 ทำนองโดยโมแฮมแมด แฮสซีม แอสแฟร์ (Mohamad Haschim Afsar) บทร้องโดย ร้อยโทดอวูด แนจมี โมแฆดแดม (Lieut. Davood Najmi Moghaddam) เนื้อหาของเพลงโดยรวมเป็นสรรเสริญถึงความกล้าหาญของจักรพรรดิแห่งราชวงศ์ปาห์ลาวี
เนื้อร้อง

| 0 | 1 | 2 |
| --- | --- | --- |
|  ภาษาเปอร์เซีย | ทับศัพท์ |  แปลไทย |
|  سرود شاهنشاهی شاهنشاه ما زنده بادا پايد کشور به فرش جاودان کز پهلوی شـد ملک ایران صد ره بهتر زعهد باستان از دشمنان بودی پریشان در سايه‌اش آسوده ایران ايرانیان پيوسته شادان همواره يزدان بود او را نگهبان سرود پرچم ای پرچم خورشید ایران پرتو افکن به روی این جهان یاد آور از آن روزگاری کآسود از برق تیغت بر کران در سایه‌ات جان می‌فشانیم از دشمنان جان می‌ستانیم ما وارث ملک کیانیم همیشه خواهیم وطن را از دل و جان سرود ملی بودیم و هستیم پیرو حق جز حق هرگز نخواهیم از جهان با شه‌پرستی مملکت را داریم از دست دشمن در امان ما پیرو کردار نیکیم روشندل از پندار نیکیم رخشنده از گفتار نیکیم شد زین فضائل بلندآوازه ایران |  Sorude Šâhanšâhi 1. Šâhanšâhe mâ zende bâdâ Pâyad kešvar be faraš jâvedân Kaz Pahlavi šod molke Irân Sad rah behtar ze ahde bâsetân Az došmanân budi parišân Dar sâye aš âsude Irân Irâniyân peyvaste šâdân Hamvâre Yazdân bovad urâ negahbân. Sorude Parcam 2. Ey parcame xoršide Irân Partov afkan be ruye in jahân Yâd âvar az ân ruzegâri Kâsud az barqe tiqat bar karân Dar sâye at jân mifešânim Az došmanân jân misetânim Mâ vârese molke kiyânim Hamiše xâhim vatan râ az del va jân. Sorude Melli 3. Budim va hastim peyrove haq Joz haq hargez naxâhim az jahân Bâ šâhparasti mamlekat râ Dârim az daste došman dar amân Mâ peyrove kerdâre nikim Rovšandel az pendâre nikim Raxšande az goftâre nikim Šod zin fazâyel bolandâvâze Iran. |  เพลงสรรเสริญพระบารมี 1. ขอพระเจ้าชาห์จงทรงพระเจริญ และขอให้ความรุ่งโรจน์ของพระองค์ทำให้ดินแดนเราเป็นนิจนิรันดร์ เพราะราชวงศ์ปาห์ลาวีได้อุ้มชูอิหร่าน ให้ดีขึ้นกว่าเดิมเป็นร้อยเท่าพันทวี แม้นครั้งหนึ่งจะเคยถูกคุกคามโดยความพิโรธของเหล่าปัจจามิตร บัดนี้สันติภาพได้บังเกิดภายใต้การอภิบาลของพระองค์ เราชาวอิหร่าน จักปรีดาไปชั่วกาลนาน โอ้ ขอพระเป็นเจ้าโปรดคุ้มครองพระองค์ นับแต่บัดนี้และตราบชั่วนิรันดร์ เพลงสรรเสริญธงชาติ 2. โอ ดวงตะวันผู้ทอแสงเหนือธงอิหร่าน สาดแสงเหนือนานาประเทศอย่างแรงกล้าและเท่าเทียม วันเหล่านั้นยังตราตรึงอยู่ในความทรงจำของเรา เมื่อใบดาบอันทอประกายของเจ้านำพาสันติสุขไปทั่วทุกดินแดน เรายอมถวายชีวิตให้แก่ร่มเงาอันอ่อนโยนของเจ้า และจักพรากชีวิตของเหล่ามวลไพรี เราคือทายาทแห่งวงศ์คายานิด โอ้ ปฐพีผู้เป็นที่รักยิ่ง ทั่วทั้งมวลของเจ้าคือเรา เพลงชาติ 3. ด้วยครรลอง เราเป็นและยังคงเป็นผู้มีชัย ความถูกต้องคือสิ่งที่เราเรียกร้อง ด้วยคำอธิฐานขององค์ราชา เราจักปกปักษ์แดนเราจากเหล่าศัตรู "ความประพฤติดี" คือหลักข้อแรกของเรา "ปัญญาดี" คือแสงสว่างนำทางจิตและความคิดของเรา และผ่านทาง "วาทะดี" จักลุกโซติช่วงนับแต่บัดนี้และตลอดกาล นั้นคือรัศมีแห่งอิหร่านที่จักขจรไปอย่างกว้างไกล |
แหล่งข้อมูลอื่น

"Imperial Anthem of Iran" at National Anthems Info
| ด ค กเพลงชาติอิหร่าน |
| --- | --- |
 แซลอแมทีเยชอฮ์: เพลงชาติในสมัยราชวงศ์กอญัร   โซรูเดชอแฮนชอฮีเยอีรอน: เพลงชาติในสมัยราชวงศ์ปาห์ลาวี   เอย์อีรอน: เพลงชาติโดยพฤตินัยระหว่าง ค.ศ. 1979–1980   พอแยนเดบอดออีรอน: เพลงชาติในคริสต์ทศวรรษ 1980   โซรูเดเมลลีเยโจมฮูรีเยเอสลอมีเยอีรอน: เพลงชาติอิหร่านในปัจจุบัน
กรินเดิลวัลท์

| กรินเดิลวัลท์ |
| --- | --- |
   ตราอาร์ม
ประเทศ:  สวิตเซอร์แลนด์
รัฐ: แบร์น
เขต: Interlaken-Oberhasli
พื้นที่
 • ทั้งหมด: 171.33 ตร.กม. (66.15 ตร.ไมล์)
ความสูง (สถานีรถไฟกรินเดิลวัลท์): 1,034 เมตร (3,392 ฟุต)
ประชากร (ธ.ค. 2012)
 • ทั้งหมด: 3,761 คน
 • ความหนาแน่น: 22 คน/ตร.กม. (57 คน/ตร.ไมล์)
เดมะนิม: เยอรมัน: Grindelwaldner(in)
รหัสไปรษณีย์: 3818 Grindelwald, 3816 Burglauenen,
เลข SFOS: 0576
เว็บไซต์: www.gemeinde-grindelwald.ch
กรินเดิลวัลท์ (เยอรมัน: Grindelwald) เป็นหมู่บ้านในอำเภออินเทอร์ลาเคิน-โอเบอร์ฮาสลี ในรัฐแบร์น ประเทศสวิตเซอร์แลนด์ หมู่บ้านแห่งนี้ตั้งอยู่ที่ระดับความสูง 1,034 เหนือระดับน้ำทะเล ในที่ราบขนาดใหญ่ลึกเข้าไปในหุบเขาทางตะวันออกเฉียงใต้ของเมืองอินเทอร์ลาเคินราว 20 กิโลเมตร กรินเดิลวัลท์เป็นจุดหมายปลายทางยอดนิยมในฤดูหนาว ชื่อหมู่บ้านนี้ปรากฏอยู่ในเอกสารเป็นครั้งแรกในปี ค.ศ. 1146 เมื่อพระเจ้าคอนราดที่ 2 แห่งเยอรมนีทรงอุทิศอาคารในกรินเดิลวัลท์ให้แก่อารามเมืองอินเทอร์ลาเคิน ภายในหมู่บ้านยังขุดพบเครื่องมือสมัยยุคหินใหม่ตลอดจนพบเหรียญโรมัน
กลาซิแฮรกิสวีล

กลาซิแฮรกิสวีล (เยอรมัน: Glasi Hergiswil) เป็นบริษัทกระจกสวิส ต้ังอยู่ในเมือง Hergiswil, Canton Nidwalden ในใจกลางประเทศสวิสเซอร์แลนด์ ซึ่งก่อตั้งโดยพี่น้องตระกูล Siegwart ในปี 1817 เพราะเครื่องจักรและเทคโนโลยีล้าสมัยทำให้กลาซิแฮรกิสวีลเกือบล้มละลาย อย่างไรก็ตาม ชุมชนและ Roberto Niederer ที่ได้ให้ความช่วยเหลือโรงงานไว้ ปัจจุบันได้กลายเป็นแหล่งท่องเที่ยวขนาดใหญ่และผู้เข้าชมยังสามารถดูคนงานผลิตกระจกได้ด้วย กลาซิแฮรกิสวีลม่ได้มีแค่โรงงานเท่านั้น แต่ยังเป็นพิพิธภัณฑ์และกระจกลายวงกต ที่แรกในประเทศสวิสเซอร์แลนด์
กลาเซียร์เอ็คส์เพร็ส

รถไฟกลาเซียร์เอ็คส์เพร็สผ่านสะพานลันท์วัสเซอร์
จุดจอดที่ช่องเขาโอเบอร์อัลพ์ (2,033 เมตร)
กลาเซียร์เอ็คส์เพร็ส (เยอรมัน: Glacier Express, GEX) เป็นรถไฟท่องเที่ยวเชื่อมระหว่างสองเมืองตากอากาศหลักของสวิตเซอร์แลนด์ ได้แก่ เทศบาลแซร์มัทและเทศบาลซังคท์โมริทซ์ ผ่านเทศบาลอันเดอร์มัท ในเทือกเขาสวิสแอลป์ตอนกลาง แม้จะมีคำว่า "เอ็คส์เพร็ส" แต่รถไฟนี้กลับไม่ใช่รถไฟด่วนในแง่ของความเร็ว กลับกันนั้น เป็นรถไฟที่ต้องใช้ระยะเวลาเดินทางนานถึงแปดชั่วโมง ถือว่าเป็นรถไฟด่วนที่ช้าที่สุดในโลก
เส้นทางของกลาเซียร์เอ็คส์เพร็สมีความยาว 291 กิโลเมตร ผ่านสะพาน 291 แห่งและอุโมงค์ 91 แห่ง การเดินทางจากแซร์มัทจะเริ่มขึ้นบริเวณมัทเทอร์ทาลที่ระดับความสูง 1,606 เมตรเหนือระดับน้ำทะเล และจะผ่านอุโมงค์ฟัวร์คาซึ่งมีความยาวถึง 15.4 กิโลเมตรเพื่อข้ามช่องเขาฟัวร์คาที่ระดับความสูง 1,500 เมตร จากนั้นรถไฟจะจอดชั่วคราวที่ช่องเขาโอเบอร์อัลพ์ที่ความสูง 2,033 เมตร จากนั้นจึงลดระดับลงมายังจุกต่ำสุดของเส้นทางที่เมืองคูร์ที่ความสูง 585 เมตร เมื่อพ้นเมืองคูร์อันเป็นเมืองหลวงของรัฐเกราบึนเดิน รถไฟจะเริ่มไต่ระดับอีกครั้งเพื่อขึ้นไปยังซังคท์โมริทซ์ในหุบเขาด้านทิศใต้
กลาเซียร์เอ็คส์เพร็สเปิดให้บริการเมื่อวันที่ 25 มิถุนายน ค.ศ. 1930 โดยการร่วมทุนระหว่างรัฐเกราบึนเดินกับรัฐวาเลเพื่อส่งเสริมการท่องเที่ยว รถไฟสายนี้ได้รับการตั้งชื่อว่า กลาเซียร์ ที่สื่อถึงธารน้ำแข็งโรนในช่องเขาฟัวร์คา ขบวนรถแบ่งที่นั่งออกเป็นชั้นหนึ่งและชั้นสอง การซื้อตั๋วแบบจองที่นั่งล่วงหน้าควรทำอย่างน้อยสองเดือนก่อนเดินทาง ในฤดูหนาวจะมีให้บริการเที่ยวละวันจากต้นทางและปลายทาง ส่วนในฤดูอื่นจะมีหลากหลายเที่ยวต่างกันไปตามเส้นทาง
วิเชษฐ การุณยวนิช

| พลเรือเอกวิเชษฐ การุณยวนิชม> ป.ช., ม.ว.ม., ท.จ.ว. |
| --- | --- |


รัฐมนตรีช่วยว่าการกระทรวงมหาดไทย
ดำรงตำแหน่ง 2 มีนาคม พ.ศ. 2534 – 20 มีนาคม พ.ศ. 2535
นายกรัฐมนตรี: อานันท์ ปันยารชุน
ผู้บัญชาการทหารเรือ
ดำรงตำแหน่ง 1 ตุลาคม พ.ศ. 2534 – 30 กันยายน พ.ศ. 2536
ก่อนหน้า: พลเรือเอก ประพัฒน์ กฤษณจันทร์
ถัดไป: พลเรือเอก ประเจตน์ ศิริเดช
 
ข้อมูลส่วนบุคคล
เกิด: 2 เมษายน พ.ศ. 2476
เสียชีวิต: 18 กันยายน พ.ศ. 2565 (89 ปี)
คู่สมรส: คุณหญิง จรินทร์ การุณยวนิช

พลเรือเอก วิเชษฐ การุณยวนิช เป็นอดีตรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน เป็นอดีตผู้บัญชาการทหารเรือไทย และเป็นกรรมการมูลนิธิรัฐบุรุษ พลเอก เปรม ติณสูลานนท์
ประวัติ

พลเรือเอก วิเชษฐ การุณยวนิช เกิดเมื่อวันที่ 2 เมษายน พ.ศ. 2476 จบการศึกษาวิทยาศาสตรบัณฑิต จากโรงเรียนนายเรือ เคยรับราชการเป็นทหารประจำกองทัพเรือไทย เคยดำรงตำแหน่งสูงสุดคือ ผู้บัญชาการทหารเรือ ในระหว่างปี พ.ศ. 2534 ถึงปี พ.ศ. 2536
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.ร.อ.วิเชษฐ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายอานันท์ ปันยารชุน และในปี พ.ศ. 2535 เป็นสมาชิกวุฒิสภา และได้เข้าร่วมงานการเมืองกับพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ในปี พ.ศ. 2557 พลเรือเอก วิเชษฐ เป็นหนึ่งในกลุ่มบุคคลที่เข้าร่วมประชุมหารือจัดตั้ง "รัฐบุคคล" เพื่อแสวงหาทางออกประเทศไทย
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2535 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2518 –  เหรียญราชการชายแดน (ช.ด.)
พ.ศ. 2511 –  เหรียญจักรมาลา (ร.จ.ม.)
พ.ศ. 2535 –  เหรียญลูกเสือสดุดี ชั้นที่ 1
กระทรวงยุทธภัณฑ์และผลิตกรรมสงคราม

| --- | --- |
Reichsministerium für Rüstung und Kriegsproduktion

ภาพรวมหน่วยงาน
ก่อตั้ง: 17 มีนาคม ค.ศ. 1940 (1940-03-17)
ยุบเลิก: 8 พฤษภาคม ค.ศ. 1945 (1945-05-08)
เขตอำนาจ: นาซีเยอรมนี
สำนักงานใหญ่: กรุงเบอร์ลิน
บุคลากร: 500
รัฐมนตรี: ฟริทซ์ ท็อท† อัลแบร์ท ชแปร์
กระทรวงยุทธภัณฑ์และผลิตกรรมสงครามไรช์ (เยอรมัน: Reichsministerium für Rüstung und Kriegsproduktion) เป็นกระทรวงที่สถาปนาขึ้นเมื่อวันที่ 17 มีนาคม ค.ศ. 1940 ในนาซีเยอรมนี มีเจ้าหน้าที่ราว 500 คน ต่อมาในวันที่ 2 กันยายน ค.ศ. 1943 ได้รับการเปลี่ยนชื่อใหม่เป็น กระทรวงสรรพาวุธและเครื่องกระสุน (เยอรมัน: Reichsministerium für Bewaffnung und Munition) มีหน้าที่รับผิดชอบคือการปรับปรุงแก้ไขในการจัดส่งกำลังสนับสนุนของกองทัพแวร์มัคท์ด้วยสัมภาระที่บรรจุด้วยอาวุธและกระสุนที่จำเป็น
รัฐมนตรี

ฟริทซ์ ท็อท (Fritz Todt) ดำรงตำแหน่ง 17 มีนาคม ค.ศ. 1940 ถึง 8 กุมภาพันธ์ ค.ศ. 1942
อัลแบร์ท ชแปร์ (Albert Speer) ดำรงตำแหน่ง 8 กุมภาพันธ์ ค.ศ. 1942 ถึง 30 เมษายน ค.ศ. 1945
คาร์ล เซาร์ (Karl Saur) ดำรงตำแหน่ง 30 เมษายน ค.ศ. 1945 ถึง 23 พฤษภาคม ค.ศ. 1945
กลีเซอ

กลีเซอ (เยอรมัน: Gliese) อาจหมายถึง
วิลเฮ็ล์ม กลีเซอ - นักดาราศาสตร์ชาวเยอรมัน
สารบัญแฟ้มดาวฤกษ์ใกล้เคียงของกลีเซอ - สารบัญแฟ้มดาวฤกษ์ที่จัดทำโดยวิลเฮ็ล์ม กลีเซอ
กลีเซอ XXXX - ชื่อดาวที่ตั้งในระบบการตั้งชื่อจากสารบัญแฟ้มของกลีเซอ
1823 กลีเซอ - ดาวเคราะห์น้อย
กระทรวงเศรษฐกิจและพลังงาน (เยอรมนี)

| --- | --- |

ภาพรวมหน่วยงาน
ก่อตั้ง: 23 ตุลาคม 1917 ในชื่อ สำนักเศรษฐกิจ
เขตอำนาจ: รัฐบาลเยอรมนี
สำนักงานใหญ่: เบอร์ลิน/บ็อน
บุคลากร: 1,500
งบประมาณต่อปี: 1.0434 หมื่นล้านยูโร  (2021)
รัฐมนตรี: รัฐมนตรีกระทรวง
เว็บไซต์: www.bmwi.de
กระทรวงเศรษฐกิจและพลังงานสหพันธ์ (เยอรมัน: Bundesministerium für Wirtschaft und Energie) เป็นกระทรวงส่วนกลางของประเทศเยอรมนี เดิมใช้ชื่อว่า กระทรวงเศรษฐกิจ ต่อมาควบรวมกับกระทรวงอื่นและใช้ชื่อปัจจุบันในปี 2005
โครงสร้าง

กระทรวงเศรษฐกิจและพลังงานแบ่งส่วนบริหารออกเป็น 9 กรม (Abteilungen) และ 1 กรมกลาง (Zentralabteilung)
กรมกลาง – Z
กรมฝ่ายการเมืองและการจัดนโยบาย - L
กรมนโยบายยุโรป – E
กรมนโยบายเศรษฐกิจ Economic Policy – I
กรมนโยบายพลังงาน: ความร้อนและประสิทธิภาพ – II
กรมนโยบายพลังงาน: การไฟฟ้าและสายส่ง – III
กรมนโยบายอุตสาหกรรม – IV
กรมนโยบายเศรษฐกิจภายนอก – V
กรมนโยบายดิจิทัลและนวัตกรรม – VI
กรมนโยบายเอสเอมอี - VII
ปัจจุบัน ที่ทำการกระทรวงตั้งอยู่ที่กรุงเบอร์ลิน อดีตตั้งอยู่ที่กรุงบ็อน
กระทรวงโภชนาการและเกษตรกรรม (นาซีเยอรมนี)

| --- | --- |
Reichsministerium für Ernährung und Landwirtschaft

 อาคารกระทรวง
ภาพรวมหน่วยงาน
ก่อตั้ง: มีนาคม ค.ศ. 1919 (1919-03)
ยุบเลิก: 8 พฤษภาคม ค.ศ. 1945 (1945-05-08)
เขตอำนาจ: ไรช์เยอรมัน
รัฐมนตรี: See list
กระทรวงโภชนาการและเกษตรกรรม (เยอรมัน: Reichsministerium für Ernährung und Landwirtschaft, ย่อคำว่า RMEL) มีหน้าที่รับผิดชอบนโยบายทางด้านการเกษตรของเยอรมนีในช่วงสาธารณรัฐไวมาร์ ตั้งแต่ปี ค.ศ. 1919 ถึง 1933 และในช่วงไรช์ที่สาม ตั้งแต่ปี ค.ศ. 1933 ถึง 1945 ได้อยู่ภายใต้สำนักงานเลขาธิการแห่งรัฐ เมื่อวันที่ 1 มกราคม ค.ศ. 1935 กระทรวงนี้ได้ถูกรวมเข้ากับกระทรวงการเกษตร ที่ดิน และป่าไม้ของปรัสเซีย ก่อตั้งขึ้นในปี ค.ศ. 1879 ในปี ค.ศ. 1938 ได้ถูกตั้งชื่อใหม่ว่า "กระทรวงโภชนาการและกสิกรรมไรช์และปรัสเซีย" ภายหลังจากที่ชาติสังคมนิยมได้สิ้นสุดลงในปี ค.ศ. 1945 และเยอรมนีถูกยึดครอง กระทรวงโภชนาการและการเกษตรแห่งสหพันธ์ได้ถูกก่อตั้งในปี ค.ศ. 1949 ในฐานะที่เป็นผู้สืบทอดในสหพันธ์สาธารณรัฐเยอรมนี
รัฐมนตรีว่าการกระทรวง

Robert Schmidt
Andreas Hermes
Anton Fehr
Karl Müller
Hans Luther
Gerhard Graf von Kanitz
Heinrich Haslinde
Martin Schiele
Hermann Dietrich
Martin Schiele
Magnus Freiherr von Braun
Alfred Hugenberg
รีชาร์ด วัลเทอร์ ดาร์เร
แฮร์แบร์ท บัคเคอ
กระท่อมอันโตนีโอ โลกาเตลลี

| กระท่อมอันโตนีโอ โลกาเตลลี ไดรซิเนนฮุตเทอ |
| --- | --- |
กระท่อมอันโตนีโอ โลกาเตลลี (ซ้าย) และ เตรชีเมดีลาวาเรโด (ขวา)
ประเทศ: อิตาลี
ความสูงจากระดับน้ำทะเล: 2,450 m (8,038 ft)
Administration
ประเภท: CAI
เจ้าของ: สโมสรอัลไพน์อิตาลีปาดูวา
กระท่อมอันโตนีโอ โลกาเตลลี (อังกฤษ: Antonio Locatelli Hut) หรือ ไดรซิเนนฮุตเทอ (เยอรมัน: Dreizinnenhütte) เป็นที่พักพิงในอุทยานธรรมชาติเตรชีเม ในแคว้นเตรนตีโน-อัลโตอาดีเจ ตั้งอยู่ที่ความสูงจากระดับน้ำทะเล 2,450 เมตร ชื่อของอาคารตั้งตาอันโตนีโอ โลกาเตลลี นักบินมากฝีมือที่ถูกสังหารระหว่างสงครามกับเอธิโอเปีย
ประวัติ

ในปี 1881 เจ้าของโปสต์โฮเต็ลใสเซกซ์เทน คาร์ล สเตมเบอร์เกอร์ (Karl Stemberger) มีแผนจะสร้างที่พักพิงให้กับสโมสรไต่เขาสัญชาติเยอรมัน-ออสเตรีย Deutscher und Österreichischer Alpenverein, ใกล้กับช่องเขาโตบลิน (Toblin pass) โครงการได้รับการอนุมัติก่อสร้างโดยสโมสรด้วยความตื่นตาตื่นใจที่ที่พักสามารถมองเห็นทิวทัศน์ของเตรชีเมและเขาโดยรอบ อาคารเปิดให้บริการในปี 1883 ก่อนจะถูกทำลายจากแรงระเบิดจากอิตาลีในสงครามโลกครั้งที่หนึ่ง
ในปี 1922 สโมสรไต่เขาไทโรลใต้สร้างที่พักพิงใหม่ขนาดเล็กขึ้นที่จุดเดียวกัน และในปี 1923 ถูกเวนคืนไปโดย CAI สาขาปาดูวา ผู้ต่อมาได้ต่อเติมและก่อสร้างเพิ่มในปี 1935
โกร์กอน

| โกร์กอน แอสแทรอบอด |
| --- | --- |
เมือง
โกร์กอนที่ตั้งเมืองโกร์กอนในประเทศอิหร่าน
พิกัด: 36°50′19″N 54°26′05″E﻿ / ﻿36.83861°N 54.43472°E﻿ / 36.83861; 54.43472
ประเทศ:  อิหร่าน
จังหวัด: โกเลสถาน
เทศมณฑล: โกร์กอน
อำเภอ: กลาง
การปกครอง
 • นายกเทศมนตรี: Abdolreza Dadboud
 • ประธานสภาเทศมนตรี: Faezeh Abdollahi
พื้นที่[ต้องการอ้างอิง]
 • เมือง: 1,700 ตร.กม. (656 ตร.ไมล์)
ความสูง: 155 เมตร (509 ฟุต)
ประชากร (สำมะโน พ.ศ. 2559)
 • เขตเมือง: 350,676  คน
เขตเวลา: UTC+03:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+04:30 (เวลาออมแสงอิหร่าน)
ภูมิอากาศ: Csa
โกร์กอน ที่ GEOnet Names Server
โกร์กอน (เปอร์เซีย: گرگان, ออกเสียง: [ɡoɾˈɡɒːn] ( ฟังเสียง)) อดีตมีชื่อว่า แอสแทรอบอด (استرآباد, [ʔæsˌtæɾɒːˈbɒːd]) เป็นเมืองหลักของจังหวัดโกเลสถาน ประเทศอิหร่าน ตั้งอยู่ห่างจากเตหะรานไปทางทิศตะวันออกเฉียงเหนือประมาณ 400 กิโลเมตร (250 ไมล์) และห่างจากทะเลแคสเปียนประมาณ 30 กิโลเมตร (19 ไมล์) จากสำมะโน พ.ศ. 2549 เมืองนี้มีประชากร 269,226 คนใน 73,702 ครัวเรือน
ภูมิอากาศ

| ข้อมูลภูมิอากาศของโกร์กอน> เดือน | ข้อมูลภูมิอากาศของโกร์กอน> ม.ค. | ข้อมูลภูมิอากาศของโกร์กอน> ก.พ. | ข้อมูลภูมิอากาศของโกร์กอน> มี.ค. | ข้อมูลภูมิอากาศของโกร์กอน> เม.ย. | ข้อมูลภูมิอากาศของโกร์กอน> พ.ค. | ข้อมูลภูมิอากาศของโกร์กอน> มิ.ย. | ข้อมูลภูมิอากาศของโกร์กอน> ก.ค. | ข้อมูลภูมิอากาศของโกร์กอน> ส.ค. | ข้อมูลภูมิอากาศของโกร์กอน> ก.ย. | ข้อมูลภูมิอากาศของโกร์กอน> ต.ค. | ข้อมูลภูมิอากาศของโกร์กอน> พ.ย. | ข้อมูลภูมิอากาศของโกร์กอน> ธ.ค. | ข้อมูลภูมิอากาศของโกร์กอน> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 29 (84) | 32.4 (90.3) | 35 (95) | 39 (102) | 43 (109) | 45 (113) | 44 (111) | 44 (111) | 41.6 (106.9) | 39 (102) | 36 (97) | 29.2 (84.6) | 45 (113) |
| อุณหภูมิสูงสุดเฉลี่ย °C (°F) | 12.4 (54.3) | 13.1 (55.6) | 15.3 (59.5) | 21.2 (70.2) | 26.9 (80.4) | 30.9 (87.6) | 32.6 (90.7) | 32.7 (90.9) | 29.9 (85.8) | 24.8 (76.6) | 18.8 (65.8) | 14.3 (57.7) | 22.74 (72.94) |
| อุณหภูมิเฉลี่ยแต่ละวัน °C (°F) | 7.9 (46.2) | 8.5 (47.3) | 10.7 (51.3) | 16.0 (60.8) | 21.2 (70.2) | 25.4 (77.7) | 27.7 (81.9) | 27.8 (82) | 24.8 (76.6) | 19.4 (66.9) | 13.9 (57) | 9.8 (49.6) | 17.76 (63.97) |
| อุณหภูมิต่ำสุดเฉลี่ย  °C (°F) | 3.4 (38.1) | 3.8 (38.8) | 6.1 (43) | 10.7 (51.3) | 15.5 (59.9) | 19.9 (67.8) | 22.8 (73) | 22.9 (73.2) | 19.6 (67.3) | 13.9 (57) | 8.9 (48) | 5.2 (41.4) | 12.73 (54.91) |
| อุณหภูมิต่ำสุดที่เคยบันทึก °C (°F) | −10 (14) | −6 (21) | −3.2 (26.2) | 0 (32) | 2.8 (37) | 10 (50) | 15 (59) | 13 (55) | 9 (48) | 3 (37) | −2 (28) | −7 (19) | −10 (14) |
| หยาดน้ำฟ้า มม (นิ้ว) | 55.0 (2.165) | 55.8 (2.197) | 79.4 (3.126) | 52.8 (2.079) | 44.1 (1.736) | 33.4 (1.315) | 22.2 (0.874) | 27.3 (1.075) | 38.9 (1.531) | 66.1 (2.602) | 68.5 (2.697) | 57.5 (2.264) | 601 (23.661) |
| ความชื้นร้อยละ | 73 | 73 | 74 | 72 | 67 | 64 | 65 | 68 | 69 | 70 | 73 | 74 | 70.2 |
| วันที่มีหยาดน้ำฟ้าโดยเฉลี่ย (≥ 1.0 mm) | 7.4 | 8.0 | 10.5 | 8.0 | 6.1 | 4.2 | 3.7 | 4.2 | 5.2 | 5.7 | 6.7 | 6.8 | 76.5 |
| จำนวนชั่วโมงที่มีแดด | 135.3 | 128.1 | 132.3 | 164.6 | 207.6 | 220.4 | 221.9 | 220.5 | 196.3 | 196.4 | 151.1 | 132.8 | 2,107.3 |
แหล่งที่มา: Synoptic Stations Statistics
เมืองพี่น้อง

อักเตา ประเทศคาซัคสถาน
ซัมซุน ประเทศตุรกี (2006)
แหล่งข้อมูลอื่น

| ด ค กเมืองหลักจังหวัดของประเทศอิหร่าน |
| --- | --- |
 แกซวีน  โกร์กอน  โกม  เคร์มอนชอฮ์  เคร์มอน  แคแรจ  โฆร์แรมอบอด  ชีรอซ  แชฮ์เรโคร์ด  ซอรี  ซอเฮดอน  เซมนอน  แซนจอน  แซแนนแดจ  เตหะราน  แทบรีซ  บีร์แจนด์  บูเชฮร์  แบนแดร์แอบบอส  โบจโนร์ด  แมชแฮด  แยซด์  ยอซูจ  แรชต์  อีลอม  เอสแฟฮอน  แอร์แดบีล  แอรอก  แอฮ์วอซ  โอรูมีเย  แฮแมดอน 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  ฝรั่งเศส  BnF data  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
กฎการแผ่รังสีความร้อนของเคียร์ชฮ็อฟ

กฎการแผ่รังสีความร้อนของเคียร์ชฮ็อฟ (เยอรมัน: Kirchhoffsches Strahlungsgesetz) เป็นกฎของการถ่ายเทความร้อน ที่เสนอโดยนักฟิสิกส์ชาวเยอรมัน กุสทัฟ เคียร์ชฮ็อฟ ในปี 1859 ใช้เพื่ออธิบายความสัมพันธ์ระหว่างสภาพเปล่งรังสี และ อัตราการดูดกลืนรังสีของวัตถุ
การแนะนำ

โดยทั่วไป แบบจำลองวัตถุดำ ที่ใช้ในการศึกษาด้านรังสีถือว่ามีอัตราส่วนการดูดกลืนแสงเท่ากับ 1 ( \alpha =1) ในขณะที่อัตราส่วนการดูดกลืนแสงของวัตถุในความเป็นจริงจะมีค่าน้อยกว่า 1 แต่มากกว่า 0 (นั่นคือ  1>\alpha >0) กฎการแผ่รังสีความร้อนของเคียร์ชฮ็อฟให้ความสัมพันธ์ระหว่างความเปล่งรังสี และอัตราส่วนการดูดกลืนแสงของวัตถุจริง โดยค่าอัตราส่วนการดูดกลืนแสงเป็น
ในที่นี้  M คือความเปล่งรังสีของวัตถุ ส่วน  M_{b} คือรังสีที่ปล่อยออกมาจากวัตถุดำที่อุณหภูมิเดียวกัน
และค่าสภาพเปล่งรังสี  \epsilon  จะได้เป็น
ดังนั้นจะได้ว่า
ดังนั้นภายใต้สภาวะสมดุลทางความร้อน อัตราส่วนการดูดกลืนของวัตถุต่อการแผ่รังสีความร้อนจะเท่ากับค่าการแผ่รังสีที่อุณหภูมิเดียวกัน
การเขียนแสดงในรูปต่าง ๆ

สำหรับสเปกตรัมในทิศทางหนึ่ง ๆ กฎการแผ่รังสีความร้อนของเคียร์ชฮ็อฟแสดงได้เป็น
โดย  \theta  คือมุมละติจูด  \phi  คือมุมลองจิจูด  \lambda  คือความยาวคลื่นของสเปกตรัม และ  T คืออุณหภูมิ
สำหรับสเปกตรัมของบริเวณครึ่งทรงกลม กฎการแผ่รังสีความร้อนของเคียร์ชฮ็อฟเขียนได้เป็น
แอลีเรซอ แจฮอนแบฆช์

| 0 | 1 | 2 | 3 |
| --- | --- | --- | --- |
 แจฮอนแบฆช์ในปี 2019
ข้อมูลส่วนตัว
ชื่อเต็ม:  แอลีเรซอ แจฮอนแบฆช์ จีรอนเดห์
วันเกิด:   (1993-08-11) 11 สิงหาคม ค.ศ. 1993 (31 ปี)
สถานที่เกิด:  จีรอนเดห์, จังหวัดกีลอน ประเทศอิหร่าน
ส่วนสูง:  1.80 เมตร (5 ฟุต 11 นิ้ว)
ตำแหน่ง:  ปีก, กองกลางตัวรุก
ข้อมูลสโมสร
สโมสรปัจจุบัน:  ไฟเยอโนร์ด
หมายเลข:  7
สโมสรเยาวชน
2005–2007:  Payam Alborz Qazvin
2007–2008:  Persian Qazvin
2008–2010:  Damash Gilan
สโมสรอาชีพ*
| ปี |  ทีม |  ลงเล่น |  (ประตู) |
| 2010–2011 |  Damash Tehran |  12 |  (0) |
| 2011–2013 |  Damash Gilan |  44 |  (10) |
| 2013–2015 |  NEC |  55 |  (17) |
| 2015–2018 |  อาเซ็ต |  85 |  (34) |
| 2018–2021 |  ไบรตันแอนด์โฮฟอัลเบียน |  50 |  (4) |
| 2021– |  ไฟเยอโนร์ด |  63 |  (9) |
ทีมชาติ‡
| 2010–2013 |  อิหร่าน อายุไม่เกิน 20 ปี |  17 |  (11) |
| 2011–2015 |  อิหร่าน อายุไม่เกิน 23 ปี |  6 |  (1) |
| 2013– |  อิหร่าน |  81 |  (16) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 25 กันยายน 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 7 กันยายน 2021
แอลีเรซอ แจฮอนแบฆช์ จีรอนเดห์ (เปอร์เซีย: علیرضا جهانبخش جیرنده, เกิด 11 สิงหาคม ค.ศ. 1993) เป็นนักฟุตบอลอาชีพชาวอิหร่าน ปัจจุบันเล่นตำแหน่งปีกและกองกลางตัวรุกให้กับไฟเยอโนร์ดในเอเรอดีวีซี และทีมชาติอิหร่าน เขาเป็นส่วนหนึ่งของทีมชาติในการแข่งขันฟุตบอลโลก 2014, เอเชียนคัพ 2015 และฟุตบอลโลก 2018 และเคยเล่นให้กับทีมชาติเยาวชน รุ่นอายุไม่เกิน 20 และ 23 ปี
ในปี ค.ศ. 2014 แจฮอนแบฆช์ได้รับคะแนนผู้เล่นเยาวชนยอดเยี่ยมมากเป็นอันดับที่สองในเอเรอดีวีซี ฤดูกาล 2013–14 ต่อมาในฤดูกาล 2017–18 เขาทำประตูในลีก 21 ประตู กลายเป็นผู้เล่นชาวเอเชียคนแรกที่เป็นผู้ทำประตูสูงสุดในเอเรอดีวีซี
ทีมชาติ

วันที่ 5 ตุลาคม ค.ศ. 2013 แจฮอนแบฆช์ถูกเรียกตัวติดทีมชาติชุดใหญ่ในการแข่งขันเอเชียนคัพ 2015 รอบคัดเลือก นัดที่อิหร่านพบกับไทย เมื่อวันที่ 15 พฤศจิกายน โดยเขาลงมาเล่นในนาทีที่ 82 และทำประตูช่วยให้อิหร่านชนะไทย 3–0 ต่อมาวันที่ 1 มิถุนายน ค.ศ. 2014 เขามีชื่อติดทีมชาติในการแข่งขันฟุตบอลโลก 2014 เขาเล่นครบทั้งสามนัดในรอบแบ่งกลุ่มที่พบกับไนจีเรีย, อาร์เจนตินา และบอสเนียและเฮอร์เซโกวีนา และในวันที่ 30 ธันวาคม ค.ศ. 2014 เขามีชื่อติดทีมชาติในเอเชียนคัพ 2015
ในเดือนพฤษภาคม ค.ศ. 2018 แจฮอนแบฆช์ถูกเรียกติดทีมชาติในการแข่งขันฟุตบอลโลก 2018 ที่ประเทศรัสเซีย เขาเล่นรอบแบ่งกลุ่มครบทั้งสามนัดที่พบกับโมร็อกโก, สเปน และฟุตบอลทีมชาติโปรตุเกส